‘शिव’ का बचाव, जेटली पर चुप्पी साधी
अटलजी के जन्मदिन पर 6 दिन कार्यक्रम होंगे
राज्यसभा सदस्य डॉ.जटिया ने भ्रष्टाचार के दो मामलों में दी अलग-अलग प्रतिक्रिया
भास्कर संवाददाता | खंडवा
पूर्व केंद्रीय मंत्री एवं राज्यसभा सदस्य डॉ.सत्यनारायण जटिया शुक्रवार को खंडवा आए। यहां पूर्व प्रधानमंत्री अटलबिहारी वाजपेयी के जन्मदिन कार्यक्रम में शामिल होने के बाद मीडिया से चर्चा की। डॉ.जटिया ने भ्रष्टाचार के दो मामले में अलग-अलग प्रतिक्रिया व्यक्त की।
पूर्व मंत्री लक्ष्मीकांत शर्मा के खुलासों की बात को सिरे से नकारते हुए जटिया बोले सीएम शिवराजसिंह चौहान स्वच्छ छवि के मुख्यमंत्री है। जबतक दोष सिद्ध न हो किसी को भ्रष्टाचारी नहीं कह सकते। भाजपा सांसद कीर्ति आजाद की वित्तमंत्री अरुण जेटली पर लगाए आरोपों को वे जांच का बहाना बनाकर टाल गए। उन्होंने माना कि अयोध्या में श्रीराम मंदिर का कोर्ट के निर्णय से ही बनेगा लेकिन राम मंदिर मुद्दा भाजपा का है, पार्टी इस मुद्दे पर पूरी तरह अडिग है। अभी राज्यसभा में भाजपा का बहुमत नहीं है। इसलिए पार्टी मंदिर निर्माण को लेकर कोई कानून नहीं बना सकती। प्रदेश भाजपा अध्यक्ष के लिए चल रही खींचतान को लेकर डॉ.जटिया ने कहा- यह अखबारों की देन मानी। केंद्रीय नेतृत्व जिसका नाम तय करेगा, वहीं पार्टी को मान्य होगा। कुलस्ते ने अपनी तरफ से कुछ नहीं कहा। उनसे कहलवाया गया।
पूर्व प्रधानमंत्री अटलबिहारी वाजपेयी के साथ काम के अनुभव सुनाते राज्यसभा सदस्य डॉ. जटिया।
mar_Deva hin_Deva awa_Deva mag_Deva hin_Deva hin_Deva hin_Deva